**Ενότητα 2: «Το τέχνασμα του Θεμιστοκλή»**

Αλλά όταν ο στόλος των εχθρών, πλησιάζοντας στην Αττική από την πλευρά του Φαλήρου, απέκρυψε τις γύρω παραλίες (χάθηκε η γη από τα μάτια), οι Πελοποννήσιοι φοβισμένοι σκέφτονταν να αποπλεύσουν πάλι για τον Ισθμό της Κορίνθου. Ενώ λοιπόν έτσι είχε η κατάσταση, ο Θεμιστοκλής σκεφτόταν και κατάστρωνε το θέμα με το Σίκιννο. Ήταν ο Σίκιννος Πέρσης στην καταγωγή, αιχμάλωτος, ευνοϊκός/φιλικός προς το Θεμιστοκλή και παιδαγωγός των παιδιών του. Αυτόν στέλνει προς τον Ξέρξη κρυφά, αφού τον διέταξε να πει ότι ο Θεμιστοκλής ο στρατηγός των Αθηναίων, παίρνοντας το μέρος του Πέρση βασιλιά, στέλνει ως πληροφορία πρώτος σ’ αυτόν ότι οι Έλληνες προσπαθούν να ξεφύγουν και συμβουλεύει να τους επιτεθεί ενώ βρίσκονται σε σύγχυση χωρίς το πεζικό και να εξοντώσει τη ναυτική τους δύναμη. Κι ο Ξέρξης, επειδή δέχθηκε αυτά, πιστεύοντας ότι είχαν λεχθεί με φιλική διάθεση, ευχαριστήθηκε και αμέσως έδωσε διαταγή στους κυβερνήτες των πλοίων, αφού αποπλεύσουν με διακόσια πλοία, να περικυκλώσουν ήδη τα νησιά, για να μην ξεφύγει κανείς από τους εχθρούς.

Λεξιλόγιο

|  |  |  |
| --- | --- | --- |
| **ὁ πολέμιος –ίου** (β κλ.) =εχθρός | ἀποκρύπτω < ἀπό + κρύπτω  κρύπτω -ἔκρυπτον –κρύψω -ἔκρυψα – κέκρυφα -ἐκεκρύφειν | |
| ὁ αἰγιαλός – οῦ (β κλ.) στρατηγός – οῦ (β κλ.)  τό τέκνον –ου (β κλ.)  ἡ νῆσος – νήσου (β κλ.) | **βουλεύομαι** =σκέφτομαι  βουλεύομαι-ἐβουλευόμην – βουλεύσομαι –έβουλευσάμην & ἐβουλεύθην - βεβούλευμαι – έβεβουλεύμην | |
| ἡ πραγματεία-είας (α κλ.) =ζήτημα, θέμα | **κελεύω** =διατάζω /συμβουλεύω  κελεύω-ἐκέλευον –κελεύσω -ἐκέλευσα –κεκέλευκα -ἐκεκελεύκειν | |
| παιδαγωγός –οῦ (β κλ.)  ὁ αἰχμάλωτος – αἰχμαλώτου (β κλ.) | ἐξαγγέλλω =στέλνω μήνυμα, πληροφορώ, ειδοποιώ < ἐξ + ἀγγέλλω  ἀγγέλλω - ἤγγελλον - ἀγγελῶ - ἤγγειλα - ἤγγελκα - ἠγγέλκειν | |
| ὁ Πέρσης – ου (α κλ.)  ὁ Ξέρξης – ου (α κλ.) | ἐκπέμπω = στέλνω κρυφά <ἐκ + πέμπω  **πέμπω -ἔπεμπον – πέμψω - ἔπεμψα - πέπομφα - ἐπεπόμφειν** | |
| ὁ ἡγεμών – όνος (γ κλ.)  ὁ Θεμιστοκλῆς – Θεμιστοκλέους (γ κλ.) | ταράττομαι - ἐταραττόμην – ταράξομαι & ταραχθήσομαι - ἐταράχθην –τετάραγμαι - ἐτεταράγμην | |
| **ἥδομαι** = ευχαριστέμαι, χαίρομαι > ηδονή | **ἡ ναῦς** (γ κλ.) – νεῶς – νηί – ναῦν – ναῦ  νῆες - νεῶν – ναυσί - ναῦς – νῆες = πλοίο | |
| **αἱροῦμαι** =παίρνω το μέρος κάποιου /προτιμώ/εκλέγω | | **λέγω – ἔλεγον – λέξω & ἐρῶ- ἔλεξα, εἶπα, εἶπον - εἴρηκα - εἰρήκειν** |

Παράλληλο κείμενο

Όταν ο θεός (Απόλλωνας) έδωσε χρησμό για το ξύλινο τείχος στην Αθηνά, ο παντεπόπτης Δίας συμφώνησε κι ενώ οι άλλοι Αθηναίοι έλεγαν να οχυρώσουν την ακρόπολη, ο Θεμιστοκλής έλεγε να επιβιβαστούν στις τριήρεις, επειδή αυτές ήταν το ξύλινο τείχος των Αθηναίων. Πείστηκαν, επιβιβάστηκαν, ναυμάχησαν, νίκησαν.

**Ασκήσεις**

**1.Να βρείτε στο λεξικό της ΑΕ το ουσιαστικό *ἡ ναῦς*.** Να βρείτε σύνθετες και παράγωγες λέξεις και τη σημασία τους.

**2. Αντιστοιχίστε τη σωστή σημασία:**

α. φιλόλογος 1. μιλώ εκ των προτέρων

β. λογεῖο 2. ο φίλος του λόγου

γ. λογοτέχνης 3. απερίσκεπτα λόγια

δ. αερολογία 4.ο τεχνίτης του λόγου

ε. προλέγω 5. μέρος του θεάτρου

**3.Αντιστοιχίστε τις αντίθετες λέξεις:**

α. λογοφέρνω 1. ρητός

β. άρρητος 2. πρόλογος

γ. απόρρητος 3. συμφωνώ

δ. μονολεκτικός 4. κοινός

ε. επίλογος 5. λακωνικότητα

στ. πολυλογία 6. φλύαρος

**4. Αντιστοιχίστε τις λέξεις με τις συνώνυμές τους:**

|  |  |
| --- | --- |
| Ομιλία  Προοίμιο  Διαπληκτίζομαι  Διαφωνώ  Μαντεύω  Κρυφό  Αμφισβητούμενος  Ομιλητικός  Λογικό  αντίστοιχος | Λογοφέρνω  Απόρρητο  Λόγος  Πολυλογάς  Αντιλέγω  Αμφιλεγόμενος  Ανάλογος  Προλέγω  Πρόλογος  Εύλογο |

**5. Συμπληρώστε τις παρακάτω φράσεις με τον όρο που ταιριάζει:**

*απόρρητο, άρρητο, ετυμολογία, λογοθεραπεία, λογικοφανής, λογιοσύνη, λογοδοτώ, λογοφέρνω, ρητό, ρήτρα*

πνευματική καλλιέργεια:

όρος σε συμφωνία, σε διαθήκη:

απόφθεγμα, συμπέρασμα, παροιμιώδης φράση:

απολογούμαι, δίνω λογαριασμό για τις πράξεις μου:

διαπληκτίζομαι, μαλώνω με τα λόγια:

θεραπεία των διαταραχών του λόγου:

αυτός που φαίνεται λογικός, χωρίς να είναι:

αυτό που δεν πρέπει να ανακοινωθεί, που πρέπει να μείνει μυστικό:

αυτό που δε λέγεται, που δεν εκφράζεται:

ο τρόπος σχηματισμού και η εξέλιξη μιας λέξης:

**6. ἐβουλεύετο, ἀπέκρυψεν**: Να μεταφερθούν οι ρηματικοί τύποι στο ίδιο πρόσωπο και αριθμό, στους άλλους χρόνους